Δεοντολογικά και βιοηθικά ζητήματα στην τεχνητή διακοπή της κύησης
Creators: name: Αβραμίδης, Γεώργιος Αθανασίου
Publisher: name: Aristotle University of Thessaloniki
Year: 2018
Subjects: Βιοηθική
Δεοντολογία
Άμβλωση
Bioethics
Ethics
Abortion

description: Η παρούσα διπλωματική εργασία διαπραγματεύεται ένα εξαιρετικά ενδιαφέρον θέμα: την τεχνητή διακοπή της κύησης, ή όπως συνηθίζεται να αποκαλείται στην καθ’ ημέρα πράξη, έκτρωση ή άμβλωση. Αναφορές στο συγκεκριμένο θέμα απαντώνται σε πολλά αρχαία κείμενα, πράγμα που δείχνει τη διαχρονικότητα του ζητήματος. Για αυτό το λόγο, κρίθηκε αναγκαίο να γίνει μια σύντομη ιστορική αναδρομή στη στάση της κοινωνίας απέναντι στις αμβλώσεις, αρχίζοντας από αναφορές σε αρχαίους πολιτισμούς και φτάνοντας μέχρι τη σύγχρονη εποχή. Επίσης εξετάστηκε η θέση της εκκλησίας και πως αυτή διαμορφώθηκε στην πορεία του χρόνου, μέχρι να καταλήξει στην σημερινή της μορφή. Θεωρήθηκε επίσης χρήσιμο να επισημανθεί ο διαφορετικός τρόπος που οι σύγχρονες πλέον κοινωνίες προσεγγίζουν το ζήτημα των αμβλώσεων, ανάλογα με τη γεωγραφική τους θέση, το ισχύον νομικό πλαίσιο, τις θρησκευτικές αντιλήψεις ή την πολιτισμική τους ταυτότητα. Οι διαφορές που εντοπίζονται είναι ενδιαφέρουσες και αναδεικνύουν την πολυπλοκότητα του ζητήματος. Η αντιμετώπιση του θέματος των αμβλώσεων από την εκάστοτε πολιτεία έχει σοβαρές επιπτώσεις στη δημόσια υγεία, όπως επισημαίνεται από διαδοχικές εκθέσεις του Παγκόσμιου Οργανισμού Υγείας. Επισημαίνεται το τεράστιο πρόβλημα των ανασφαλών εκτρώσεων και η συσχέτισή τους με τη μητρική νοσηρότητα και θνησιμότητα, ειδικά στις χώρες με αυστηρό ή και απαγορευτικό νομικό καθεστώς. Ζητήματα που επίσης απασχολούν είναι οι ενδείξεις για την τεχνητή διακοπή της κύησης, οι προϋποθέσεις λειτουργίας του ανάλογου ιατρικού κέντρου, οι χρησιμοποιούμενες μέθοδοι (χειρουργικές και φαρμακευτικές), ο ρόλος της ενημέρωσης και της συμβουλευτικής, οι ενδεχόμενες σωματικές και ψυχολογικές επιπτώσεις καθώς και η φροντίδα μετά την άμβλωση. Γίνεται ακόμη αναφορά σε κάποιες ειδικές κατηγορίες αμβλώσεων όπως για παράδειγμα οι εκτρώσεις στην εφηβεία, σε HIV θετικές γυναίκες, σε περιπτώσεις βιασμού ή περιπτώσεις γυναικών που πάσχουν από ψύχωση. Παρουσιάζεται το νομικό καθεστώς που διέπει τις αμβλώσεις στην χώρα μας και γίνεται μια σύντομη αναφορά στο αντίστοιχο νομικό πλαίσιο άλλων ευρωπαϊκών χωρών. Αναφορά επίσης γίνεται στους ενδοιασμούς μέρους του ιατρικού κόσμου και στα ζητήματα της ιατρικής δεοντολογίας, όπως αυτά περιγράφονται στον αντίστοιχο Κώδικα. Τέλος εξετάζεται η πλευρά του πατέρα στο όλο θέμα και επισημαίνεται ο σημαντικός του ρόλος στη στήριξη της γυναίκας αλλά και ο μάλλον μικρός ρόλος που του αναλογεί στην λήψη των αποφάσεων, τουλάχιστον προς το παρόν, αφού οι μελλοντικές εξελίξεις της ιατρικής επιστήμης και τεχνολογίας δεν αποκλείεται να αλλάξουν τα δεδομένα
description: This study deals with the extremely interesting subject of abortion. References to this subject are found in many ancient texts, which shows the timelessness of the issue. For this reason, it was necessary to make a brief historical review of society's attitude towards abortion, starting with references to ancient civilizations and reaching up to the modern age. It also examined the position of the church and how it was shaped over time until it came to its present form. It has also been considered useful to point out the different ways in which modern societies now approach the issue of abortion, depending on their geographical location, current legal framework, religious beliefs or cultural identity. The differences found are interesting and highlight the complexity of the issue. Addressing the abortion issue by the each state has serious implications for public health, as highlighted by successive reports by the World Health Organization. The huge problem of unsafe abortions and their correlation with maternal morbidity and mortality, especially in countries with strict or prohibitive legal status, is pointed. Issues that also concern are the indications of abortions, the standards of the appropriate medical center, the methods used (surgical and pharmaceutical), the role of information and counseling, the possible physical and psychological effects as well as care after abortion. Reference is also made to specific abortion categories such as puberty abortions, HIV-positive women, rape cases, or cases of women suffering from psychosis. Furthermore, this study presents the legal regime governing abortion in our country and makes a short reference to the respective legal framework of other European countries. Reference is also made to the concerns of part of the medical world and issues of medical ethics, as described in the relevant Code. Lastly, the father's side is examined in the whole issue and his important role in supporting women but also his rather small role in decision-making, is highlighted (at least for the moment, since future developments in medical science and technology can change the situation)